14 
Dr. Oberschall Pál. 
Ilyen jegecesedési központ egy uj eszme vagy egy uj 
találmány. Mihelyt egy ily uj eszme vagy találmány utánzókra 
tesz szert és sociális tényezővé válik, akkor egyszersmind hit 
is keletkezik az uj eszmékben és hit az uj találmányok cél- 
szerűségében. De az emberi lélekben a hit mellett ott vannak 
a vágyak is. S amig a meglevőbe vetett hit ietézményeket 
fenntartó, conserváló tényező, addig a vágyak uj eszmék 
melegágyai. A vágyak országa tele van ábrándokkal és ha 
sokszor ködformájuak is ezek, mégis megvan az ő határozott 
irányuk és egy uj eszme vagy egy uj találmány akkor talál 
követőkre, ha sympathikus accordra talál a lélekben szunnyadó 
vágyakban. Erre a sympathikus accordra van szüksége az uj 
eszméknek, hogy elterjedhessenek. Ha ez megvan, a követők, 
az utánzók serege gyorsan szaporodik és ennek hiánya viszont 
magyarázza meg azt, hogy egyes eszmék nyomtalanul eltűnnek 
vagy tovább nem fejlődnek. 
Amikor a hit gyengül az addig uralmon volt eszmékben, 
akkor a vágyak torlódó hullámai mind erősebben ostromolják 
a lelkeket. Ekkor rendszerint vagy egy uj eszme, egy uj talál- 
mány lép előtérbe, vagy pedig a kapkodás korszaka következik, 
gyorsan váltakozó uj eszmék kapnak ideig-óráig híveket s 
teremt részükre milieu-t az utánzás. Ilyenkor megrendülnek a 
régi alakulatok, a régi tekintélyek prestige-je elvész s az igy 
előállott kapkodás korszakában nem tudnak uj tekintélyek 
kialakulni. Ez a magyarázata annak a szomorú jelenségnek, 
hogy a mi szerencsétlen korunkban olyan kevés az igazi 
elismert tekintély és a lehangoló helyzet csak akkor érhet 
véget, ha újra harmónia létesül az eszmék birodalmában. 
A vágyak teljesülé.sének eszközeit a fantáziát kigunyoló 
arányokban adja kezünkbe a fejlődő természettudomány és 
ezáltal uj társadalmi alakulások előidézője. E fejlődés ered- 
ménye az is, hogy a természet mind több ereje van emberi 
célok szolgálatába alkalmazva, melyek hatásukban módosítólag, 
átalakítólag hatnak az emberi életviszonyok berendezésére és 
ezáltal magukra a társadalmakra. 
A letűnt XIX. század a felfedezések százada volt és ha 
összehasonliljuk a XIX. század elején és ugyané század végén 
élő ember életmódját, eszközeit, a találmányok által átalakított 
